กินยาคุมหมด1แผงแต่ไม่ได้กินเม็ดสีขาวแล้วเริ่มกินแผงใหม่ไป3วันเพื่อเลื่อน​ ปจด​ แล้วก้อหยุดกินยา​ มีเพศสัมพันธ์กับแฟน5วันติดแตกในตลอดโดยที่ไม่ได้กินยาอีกตอนนี้รุสึกปวดท้องน้อยด้านซ้ายเหมือน​ ปจด​ จะมา มีโอาสตั้งท้องมั้ยค่ะ
สวัสดีค่ะ หากทานยาคุมกำเนิดเม็ดที่เป็นฮอร์โมนครบ แล้วไม่ได้ทานเม็ดแป้งต่อ แล้วนำยาคุมแผงใหม่มาทานต่อเลยเพื่อเลื่อนประจำเดือน การป้องกันการตั้งครรภ์ก็จะเป็นไปอย่างต่อเนื่อง อย่างไรก็ตาม เมื่อหยุดทานยาคุมไปแล้ว หลังจากนั้น 2-4 วัน ก็ควรจะมีประจำเดือนมา ทั้งนี้ การมีอาการปวดท้องน้อย อาจแสดงว่าประจำเดือนกำลังจะมาก็ได้ ดังนั้น ควรรอดูไปอีก 1-2 วัน แต่หากประจำเดือนยังคงไม่มา ก็ควรตรวจหาการตั้งครรภ์ดูด้วยค่ะ หากตรวจไม่พบ ก็อาจรอไปอีก 2 สัปดาห์ นับจากที่ได้มีเพศสัมพันธ์ครั้งสุดท้ายไป แล้วตรวจซ้ำดูอีกครั้งค่ะ